Դպրոցում դրամահավաք էր սկսվել նախակրթարան հիմնելու՝ մոտ 20 հազար դոլարանոց ծրագրի իրագործման համար։ Ըստ նախարարության հետ կնքված պայմանագրի, դպրոցի տնօրենը պարտավորվել է գումարի 25 տոկոսը ապահովել «համայնքի և ծնողական ներդրումների հաշվին», ինչպես դրամի, այնպես էլ աշխատուժի տեսքով՝ ընդհանուր առմամբ մոտ 2,5 միլիոն դրամի չափով։ Տնօրեն Անահիտ Վարդանյանն «Ազատությանը» ցույց տվեց նախարարությանն ուղղված մի գրություն, որով երաշխավորել է «ապահովել ծնողական ներդրումը», բայց, ըստ տնօրենի, որոշել է վերադարձնել հավաքված գումարը, քանի որ իր սպասելիքները չեն արդարացել։